માનવીના લોભ, તથા એની નીચતાનો પાર નથી. શુદ્ધ દેવસત્વોને નામે અવળા વામમાર્ગો પણ અનેક ચાલે છે, ને પ્રેતપિશાચ, મેલડીઓ વગેરેની મેલી ઉપાસનાઓએ આપણા લોકમાં સજ્જડ ઘર ઘાલ્યું છે, જે સર્વ જીવતી ભયંકર અધોગતિના રસ્તા છે. એવી રીતે, આ બધું, કર્મકાંડનો વિસ્તાર, ને માયાનું વિશાળ ક્ષેત્ર છે. પ્રેતપૂજા, કબરપૂજા, બાધાઆખડી, માનતાઓ, અનેક વ્રતો એ બધાં અત્યંત દુઃખદાયી એવી સંસારની આંધળી લોલુપતાનાં સંતાનો છે; અને એ સર્વ અનર્થનું કારણ છે, પરમ સત્યનું અજ્ઞાન.